cyanic-selkie/wikianc huggingface dataset:
தமிழ்க் கிறித்தவப் பாடல் நூல்கள்
1853ம் ஆண்டில், “கிறிஸ்தவ இலக்கியச் சங்கம்” (Christian Literary Society - CLS), தமிழகத்தில் பல்வேறு சபைகளில் பாடப்பட்டு வந்த பாடல்களிருந்து நல்ல பாடல்களைத் தேர்வு செய்து, எல்லா சீர்திருத்தத் திருச்சபைகளும் பயன்படுத்தும் விதமாக கிறிஸ்தவப் பாடல்கள் அடங்கிய தொகுப்பு நூல் ஒன்றினை வெளியிட்டது. இதனைத் திறம்பட செய்தவர் அருள்திரு. வெப் ஐயர் ஆவார்கள்.
அதன் பின்பு, 1870ம் ஆண்டில், கனம். வாஷர்பான் ஐயர் தலைமை வகித்து நடத்திய கிறிஸ்தவ இலக்கியச் சங்கக் கூட்டத்தில், புதிய பாடல்கள் சேர்க்கப்பட்டன. பழைய பாடல்கள் திருத்தப்பட்டன. இதனால் நூல் பெரிதானது. ஜே.எஸ். சாண்ட்லர் ஐயர், மூன்றாம் பதிப்பில் இன்னும் பல புதிய கீர்த்தனைகளைச் சேர்த்தார்.
1926ம் ஆண்டில் வெளிவந்த நான்காம் பதிப்பை, லுத்தரன் சபையைத் தவிர மற்ற எல்லா சீர்திருத்தத் திருச்சபைகளும் உபயோகப்படுத்தின.
1950ம் ஆண்டு, மே மாதம், எச்.ஏ. பாப்லி அவர்கள் தலைமையில், கிறிஸ்தவ இலக்கியச் சங்கம,; குன்னூரில் கூடி, லுத்தரன் சபைக்கான 35 பாடல்களையும், அத்தோடு, திருப்பத்தூர், “ஆசிரம பாமாலை“, சங்கை ஜே. ஏ. சாமுவேல் இயற்றிய “கைப்பிரதிப் பாடல்கள்”, கருணாகரபுரியில் அச்சிடப் பெற்ற “கிறிஸ்தவக் கீர்த்தனை மாலை”, “திருமறையூர் இன்னிசைப் பாக்கள்”, ஆசிரியர் எஸ். மாசிலாமணி இயற்றிய “கிறிஸ்தவ இன்னிசைப் பாக்கள்” ஆகிய நூல்களிலிருந்து தெரிவு செய்யப்பட்ட கீர்த்தனைகளையும் சேர்த்து, மொத்தம் சுமார் 70 கீர்த்தனைகள், புதிய பொது கீர்த்தனை நூலில் இடம் பெறச் செய்தனர். அத்தோடு, அநேக பழைய, பயன்படுத்தாத கீர்த்தனைகளையும் நூலிலிருந்து நீக்கினர். இந்தப் புத்தகம் “கிறிஸ்தவக் கீர்த்தனைகள்”, என்கிற பாடல் புத்தகமாக வெளியிடப்பட்டது. இதில் இடம் பெற்ற அத்தனைப் பாடல்களும் கர்நாடக இசையை அடிப்படையாகக் கொண்டு, ராகத்தோடும், தாளத்தோடும் அமைந்தவையாகும். இப்புத்தகத்தில் 400 பாடல்கள் இடம் பெற்றுள்ளன. அவற்றுள், 132 பாடல்கள், 23 குருமார்களால் (ஐயர்), இயற்றப்பட்டவை.
1988ல், வழக்கில் இல்லாத பாடல்கள் நீக்கப்பட்டு, புதுப் பாடல்கள் சேர்க்கப்பட்டு, பதினான்காவது திருத்திய, விரிவாக்கப் பதிப்பு, “கிறிஸ்தவக் கீர்த்தனைகளும், புத்தெழுச்சி கீதங்களும்”, என்ற பாடல் புத்தகம் வெளியிடப்பட்டது. இத்தொகுப்பில் புதிதாக சேர்க்கப்பட்ட பெரும்பான்மையான பாடல்கள், தமிழ்நாடு இறையியல் கல்லூரியில் சுமார் இருபது ஆண்டுகளாகப் பயன்படுத்தப்பட்டு வந்த பாடல்களாகும். இப்பாடல்கள் கர்நாடக இசையில் அமையாதவைகளாகும்.
1980ல், நெல்லை திருச்சபையின், இருநூறாண்டு நிறைவு விழா நினைவாக, திருநெல்வேலி திருமண்டலம், “கீதங்களும் கீர்த்தனைகளும்”, என்ற பாடல் புத்தகத்தை வெளியிட்டது. இதில் பாமாலைப் பாடல்கள், கீர்த்தனைப் பாடல்கள், புத்தெழுச்சிப் பாடல்கள், ஜெபப்புத்தகம் ஆகியவைகள் அடங்கும். இது ஒரு நல்ல புத்தகம். நாம் பாடும் அனைத்துப் பாடல்களும் ஒரே புத்தகத்தில் இடம் பெற்றுள்ளது போற்றுதற்குரியது. ஆனாலும் இந்நூலில் ஒரு குறை, அது யாதெனில், பாடலாசிரியர் அகராதி அல்லது கவிஞர் அகராதி விடுபட்டுப் போயிருப்பதுதான்.
வெளி இணைப்பு
பகுப்பு:கிறித்தவப் பாடல்கள்
தியானியமா குழு
கணிதத்தில், தியானியமா குழுமம் என்பது குழுமம், இது செர்ரே குழுமத்தின் முழுமையான கலோஸ் குழுவின் நீட்டிப்பு ஆகும். இது லாங்கண்டலால் (1977) டெலிகேயின் ஆய்வைப் பயன்படுத்தி அறிமுகப்படுத்தப்பட்டது, மேலும் யூடாகா தியானியமா பெயரிட்டது. இது குழு பிரதிநிதித்துவமாக கருதப்பட்டது, அதன் பிரதிநிதித்துவங்கள் பகுத்தறிவு எண்களின் புலத்தில் Q ஐ (கற்பனை) CM நோக்கங்களை ஒத்திருக்கின்றன.
லீப் எரிக்சன்
லீஃப் எரிக்சன்  (Leif Ericson,  or  ; இசுலேன்சுக: Leifur Eiríksson; நோர்வே மொழி: Leiv Eiriksson c. 970 – c. 1020) ஓர் வைக்கிங் நாடுகாண் பயணி ஆவார். கிறீன்லாந்து நீங்கலான வட அமெரிக்காவில் கொலம்பசிற்கு 500 ஆண்டுகளுக்கு முன்னதாக கால்பதித்த முதல் ஐரோப்பியராக இவர் கருதப்படுகிறார். ஐசுலாந்திய வரலாற்றின்படி இவர் வின்லாந்து என்றவிடத்தில் நோர்சு குடியிருப்பு ஒன்றை நிறுவினார்; இது தற்போதைய  கனடாவில் நியூபவுண்ட்லாந்தின் வடமுனையில் உள்ள லான்சு ஆக்சு மெடோசு நோர்சு குடியிருப்பாக அடையாளம் காணபட்டுள்ளது.
இளமை
லீப் எரிக் த ரெட் மற்றும் தியோதில்டின் மகனும் போர்வால்தர் அசுவால்த்சன்னின் பெயரனும் ஆவார். இவரது பிறப்பாண்டு பெரும்பான்மையாக 970 என்று அல்லது 980 என்று கொடுக்கப்படுகிறது. இவரது பிறப்பிடம் குறித்து ஐசுலாந்து வரலாற்றுகளில் கூறப்படாவிடினும் இவரது பெற்றோர்கள் சந்தித்த ஐசுலாந்தில் இவர் பிறந்திருக்கலாம் லீபிற்கு இரு சகோதரர்களும் ஒரு சகோதரியும் இருந்தனர்.
கொலைக்குற்றத்திற்காக நோர்வேயிலிருந்து நாடுகடத்தப்பட்ட போர்வால்தர் அசுவால்த்சன் தனது  மகனான இளம் எரிக்குடன் ஐசுலாந்து சென்றார். ஐசுலாந்திலிருந்து எரிக் வெளியேற்றப்பட்டபோது மேலும் தொலைவிலிருந்த பகுதியை அடைந்து அதற்கு கிறீன்லாந்துஎனப் பெயரிட்டார்; அங்கு நோர்விய முதல் குடியிருப்பை 986இல் நிறுவினார். தன்னிடம் அடிமையாக இருந்த டைர்கர் என்பவரிடம் எரிக் தனது மக்களை வளர்க்கும் பொறுப்பை ஒப்படைத்தார். பின்னாட்களில் லீப் இவரைத் தமது வளர்ப்புத் தந்தை எனக் குறிப்பிடுகிறார்.
வின்லாந்தைக் கண்டறிதல்
லீபும் அவரது குழுவினரும் 999ஆம் ஆண்டு கிறீன்லாந்திலிருந்து நோர்வேக்குப் பயணித்தனர். எப்ரீடிசிற்கு வழிமாறிச் சென்று அங்கு கோடைக்காலத்தைக் கழித்தார். பின்னர் நோர்வே எட்டிய லீப் நோர்வேயின் மன்னர் ஓலாஃப் டிரிக்வாசனுக்கு மெய்க்காவலராகப் பணியிலமர்ந்தார். கிறித்தவத்திற்கு மாறிய லீப் கிறீன்லாந்தில் அச்சமயத்தைப் பரப்பிட அனுப்பப்பட்டார். 1200களில் எழுதப்பட்டதாக கருதப்படும் எரிக் த ரெட்டின் வரலாற்றுக்கதைகளிலும் ஐசுலாந்தியர்களின் வரலாற்றுக் கதைகளிலும் வின்லாந்து சென்ற பயணங்கள் வெவ்வேறாக உள்ளன. வின்லாந்து என்றவிடத்தின் இரண்டு நன்கு அறியப்பட்ட வரலாற்றுச் சான்றுகளை 1075ஆம் ஆண்டின் பிரெமனின் ஆதாம் என்ற நூலிலும் 1122இல் அரி த வைசு என்பவரால் தொகுக்கப்பட்ட  ஐசுலாந்தியர்களின் நூல் என்ற நூலிலும் காண்கிறோம். எரிக் த ரெட் வரலாற்றுக்கதைகளின்படி, கிறீன்லாந்துக்கு கிறித்தவ சமயத்தைப் பரப்ப சென்ற லீப் கடல்வழி மாறி முதன்முதலாக வின்லாந்தை கண்டதாகக் குறிப்பிடப்பட்டுள்ளது.
லீஃப் யார்னியை அணுகி அவரது கப்பலை விலைக்கு வாங்கிக்கொண்டு முப்பதைந்து மனிதர்களுடன் யார்னி விவரித்த நிலப்பகுதிக்கு பயணம் மேற்கொண்டார். அவருடன் தந்தை எரிக்கும் கலந்து கொள்வதாக இருந்தது; ஆனால் கிளம்புவதற்கு முன்னால் குதிரையிலிருந்து கீழே விழுந்ததால் அதனை கெட்ட சகுனமாகக் கருதி அவர் கலந்து கொள்ளவில்லை. லீப் யார்னி சென்ற வழிக்கு எதிர்சுற்றாகச் சென்று முதலில் கற்கள் நிறைந்த யாருமற்ற நிலப்பகுதியை அடைந்தார்; இப்பகுதிக்கு ஹெல்லுலாந்து (தட்டைக்கற்கள் நிலம், தற்போதைய பாஃபின் தீவாக இருக்கலாம்) எனப் பெயரிட்டார். மேலும் கடலில் பயணித்து இரண்டாவதாக மார்க்லாந்து (காட்டு நிலம், லாப்ரடாராக இருக்கலாம்) என அவர் பெயரிட்டப் பகுதியை அடைந்தார். இறுதியாக மேலும் இருநாட்கள் கடலில் பயணித்து வின்லாந்து (பெரும்பாலும் வைன்லாந்து என மொழிபெயர்க்கப்பட்டாலும் சரியான மொழிபெயர்ப்பு "பெரும் புல்வெளிகளையுடைய நிலப்பகுதி" ஆகும்) என அவர் பெயரிட்டப் பகுதியை அடைந்தார். அங்கு, லீபும் அவரது குழுவினரும் சிறு குடியிருப்பை ஏற்படுத்தினர். இவை பின்னாட்களில் கிறீன்லாந்திலிருந்து வந்தப் பயணிகளால் லீப்சுபுதிர் (லீஃபின்  சவுக்கைகள்) என்றழைக்கப்பட்டன. குளிர்காலத்தை அங்கு கழித்த லீப் அங்கிருந்து திராட்சைகளுடனும் வெட்டுமரங்களுடனும் இளவேனிற் காலத்தில் கிறீன்லாந்து திரும்பினார்.
வெளி இணைப்புகள்
பகுப்பு:நாடுகாண் பயணிகள்
கே. ஜமுனா ராணி
வாழ்கை
ஜமுனா ராணி ஆந்திரப் பிரதேசத்தைச் சேர்ந்தவர். இவர் வரதலாஜுலு, திரௌபதி ஆகிய இணையருக்கு 1938 மே 17 அன்று பிறந்தார். இவரது தாயார் ஒரு வீணை இசைக்கலைஞராவார். இவர் பெண்களைக் கொண்ட ஒரு இசைக்குழுவை நடத்திவந்தார். ஜமுனா ராணி தன் ஏழுவயதில் தியாகய்யா என்ற தெலுங்குத் திரைப்படத்தில் முதன்முதலில் பாடினார். தமிழில் கல்யாணி திரைப்படத்தில் சக்சஸ் சக்சஸ், ஒன் டூ திரீ என இருபாடல்களைப் பாடி பின்னணிப் பாடகியாக அறிமுகமானார்.
வெளி இணைப்புகள்
பகுப்பு:இந்தியத் திரைப்படப் பாடகர்கள்‎ பகுப்பு:1938 பிறப்புகள் பகுப்பு:வாழும் நபர்கள் பகுப்பு:தமிழ்த் திரைப்படப் பின்னணிப் பாடகர்கள் பகுப்பு:கலைமாமணி விருது பெற்றவர்கள்
பரம்
பரம்(ஆங்கிலம்: PARAM) என்பது இந்தியாவில் உருவாக்கப்பட்ட மீத்திறன் கணினி, இது இந்தியாவிலுள்ள மத்திய அரசின் மத்திய உயர்கணிணி மேம்பாட்டு மையத்தால்(சிடாக்) வடிவமைத்து உருவாக்கப்பட்டது ஆகும். 'பரம்' என்ற வடமொழி சொல்லுக்கு ஒப்புயர்வற்ற, தனிமுதன்மையான என்று பொருள். பரம் என்ற பொதுப்பெயருடன் தொடர்ந்து பல மீத்திறன் கணினிகளை சிடாக் பல்வேறு காலகட்டங்களில் உருவாக்கி வருகிறது. இந்த வரிசையில் கடைசியாக உருவாக்கப்பட்டு சமீபத்தில் வந்த(பிப்ரவரி 8, 2013) மீத்திறன் கணினி பரம் யுவா II ஆகும். பரம் யுவா II 500 டெரா பிளாப்(tera flops) சக்தியுடன், 200 டெரா பைட்(tera byte) தேக்குத்திறனும் உடையது.
வரலாறு
இந்தியாவின் மீது விதிக்கப்பட்டிருந்த ஆயுத தடையாணையின் காரணமாக மீத்திறன் கணினிகளை உருவாக்கிவந்த கிரே கம்ப்யூட்டர்ஸ்(Cray computers) அதன் தொழில்நுட்பங்களையும், மீத்திறன் கணினிகளையும் இந்தியாவிற்கு தரமறுத்தது. இதன் காரணமாக 1980-ல் இந்திய அரசு உள்நாட்டிலேயே மீத்திறன் கணினிகள் மற்றும் அதை உருவாக்கும் தொழில்நுட்பத்தை வளர்ப்பதற்கான ஒரு திட்டத்தை கொண்டுவந்தது. இதை நிறைவேற்றவும், மீத்திறன் கணினித்துறையில் தன்னிறைவை அடையும் வகையிலும் 1988-ல் முனைவர். விஜய் பாட்கர்(Dr. Vijay Bhatkar) அவர்களை இயக்குனராகக்கொண்டு மத்திய உயர்கணிணி மேம்பாட்டு மையதை(சிடாக்) உருவாக்கியது. 1990-ல் மூல முன்மாதிரி வடிவம் உருவாக்கப்பட்டு, சூரிச்-சில் நடந்த மீத்திறன் கணினி மாநாட்டில் காட்சிபடுத்தப்பட்டது. இறுதியாக 1991-ல் பரம் 8000 உருவாக்கப்பட்டது, இதுதான் இந்தியாவின் முதல் மீத்திறன் கணினியாகும்.
உசாத்துணைகள்
பகுப்பு:கணினி வகைகள்
சிறீ இராசலட்சுமி அறக்கட்டளை
சிறீ இராசலட்சுமி அறக்கட்டளை (Sri Raja-Lakshmi Foundation) என்பது இந்தியாவில் செயல்படும் தொண்டு அறக்கட்டளை நிறுவனம் ஆகும். இந்நிறுவனம் கலை, அறிவியல், இலக்கியம், மருத்துவம், இதழியல், மனிதநேயம் மற்றும் பிற அறிவுசார் நோக்கங்களை ஊக்குவிக்கிறது. இந்தத் துறைகளில் உள்ள புகழ்பெற்ற நபர்களைக் கவுரவிக்கிறது. 1979ஆம் ஆண்டு சென்னையில் ஒரு தொழிலதிபரான மறைந்த பி. வி. இரமணிய ராசாவால் இந்த அறக்கட்டளை நிறுவப்பட்டது. இந்த அறக்கட்டளை இராசலட்சுமி விருதை நிறுவியது.
முற்காலத்தில் இராசலட்சுமி விருது பெறுவோருக்கு இந்திய ரூபாய் 100,000/- பரிசுத் தொகையாகவும் இத்துடன் ஒரு பாராட்டுச் சான்றிதழும் பட்டயமும் வழங்கப்பட்டது. விருது பெற்றவர்கள், தெலுங்கு நுண் கலை குழுமம் (TFAS), நியூ ஜெர்சி, அமெரிக்க ஐக்கிய நாடுகளுடன் இணைந்து அமெரிக்க டாலர் 2000க்கான மருத்துவர் கே. வி. ராவ் மற்றும் மருத்துவர் ஜோதி ராவ் விருதையும் பெற்றனர்.
இந்த அறக்கட்டளை ரத்னா ராவ் நினைவுப் பரிசையும் நிறுவியுள்ளது. இது ஆண்டுதோறும் இந்தியத் தொழில்நுட்பக் கழகம், சென்னையில் பயிலும் முது அறிவியல் வேதியியலில் சிறந்த மாணவருக்கு வழங்கப்படுகிறது.
வரலாறு
வலது|thumb|150x150px| இரமணியராசா, நிர்வாக அறங்காவலர், சிறீராசலட்சுமி அறக்கட்டளை இந்த அமைப்பு, இராசலட்சுமி விருதுடன், இராசலட்சுமி இலக்கிய விருது (1987-1999) மற்றும் "ஆசிரியரை அங்கீகரியுங்கள்" விருது போன்ற பல விருதுகளை நிறுவியது. சிறப்பு விருதுகளும் (இராசலட்சுமி விசிஷ்டா புரஸ்கார்) ஒரு முறை மட்டுமே அறிவிக்கப்பட்டுள்ளன. இராசலட்சுமி ராசா வைதிக விருது 1994இல் நிறுவப்பட்டது. இது சிறீமதியின் 60வது பிறந்தநாளுடன் இணைந்தது. திருமதி மகாலட்சுமி ராசா அறக்கட்டளையின் நிறுவனர் அறங்காவலர் ஆவார். இந்த விருது வேத பண்டிதர்களைக் கவுரவிக்கிறது. சான்றிதழும், பட்டயமும் இந்திய ரூபாய் 25,000/- இந்த விருதினைப் பெறுபவருக்கு வழங்கப்படுகிறது.
இந்த விருதுகள் ஆகத்து 15 அன்று (மறைந்த திருமதி மகாலட்சுமி ராசாவின் பிறந்தநாள்) ஒவ்வொரு வருடமும் அறிவிக்கப்பட்டு அதே ஆண்டு நவம்பர் 19 அன்று (சிறீரமணிய ராசாவின் பிறந்தநாள்) ஒரு விழாவில் வழங்கப்படும்.
செயல்பாடுகள்
இந்த அறக்கட்டளை இப்போது கல்வி, கல்வி மேம்பாடு, சுற்றுச்சூழல், சுகாதாரம், கலாச்சாரம் மற்றும் சிறப்புக் குழந்தைகளுக்கான உதவி ஆகிய துறைகளில் தொண்டுப் பணிகளில் தீவிரமாக ஈடுபட்டுள்ளது.
இராசலட்சுமி விருது
thumb|237x237px| மருத்துவர் பெசவாடா கோபால ரெட்டி 19.11.1979 அன்று [[சிறீ சிறீ (எழுத்தாளர்)|சிறீ சிறீ க்கு முதல் இராசலட்சுமி விருதை வழங்கினார்]] thumb|200x200px| ஸ்ரீமதி மகாலட்சுமி ராசா 1985 இராசலட்சுமி விருதை [[உ. ஸ்ரீநிவாஸ்|மாண்டலின் உ. ஸ்ரீநிவாஸுக்கு வழங்குகிறார்]] thumb|200x200px| சத்குரு சிவானந்த மூர்த்தி 2004 இராசலட்சுமி விருதை [[சுதா மூர்த்தி|சுதா மூர்த்திக்கு வழங்கினார். ]] thumb|200x200px| இராசலட்சுமி விருதுகள்-2008, எல் டு ஆர்: ஆர்.சேகர் ஐபிஎஸ், என்.முரளி, பப்பு வேணுகோபால ராவ், ஆர்.வெங்கட்ராமன் கணபதி, கோனேரு [[கொனேரு ஹம்பி|ஹம்பி, பாலகிருஷ்ண பிரசாத், பி.எஸ்.ஆர்.கிருஷ்ணா, ஜனனி கிருஷ்ணா]]
இராசலட்சுமி இலக்கிய விருது
thumb|225x225px| மாநகரத் தந்தை சப்பம் ஹரி 1995ஆம் ஆண்டுக்கான இராசலட்சுமி இலக்கிய விருதை ஸ்ரீமுல்லப்புடி வெங்கட ரமணனுக்கு வழங்கினார்
மேற்கோள்கள்
பகுப்பு:இந்திய விருதுகள்
ஒரே ஏற்பளவுக் கோடுகள்
ஒரே ஏற்பளவுக் கோடுகள் (ISODOSE CURVES ) என்பன மாதிரிப் பொருளில் (Phantom) அளவீடுகளை எடுக்கும்போது ஒரே ஏற்பளவு கொண்ட புள்ளிகளை இணைத்து பெறப்படும் கோடுகளாகும். ஒவ்வொரு கதிர் புலத்திற்கும் தனித்தனியாக ஒரே ஏற்பளவுக் கோடுகள் உள்ளன. இவை ஒரே ஏற்பளவு அட்டவணைகள் (Isodose charts) எனப்படும். இவற்றின் துணையுடன் புற்றுத் திசுக்களில் ஏற்பளவினைக் கணிக்கமுடியும். இன்று இக்கோடுகளைப் பெற கதிர்வீச்சு புல ஆய்கருவி (Radiation field analyser ) உள்ளது.
வெளி இணைப்புகள்
பகுப்பு:கதிரியக்கம்
ஒரிசா மாகாணம்
ஒரிசா மாகாணம் (Orissa Province) பிரித்தானிய இந்தியாவின் பிகார் மற்றும் ஒரிசா மாகாணத்தை ஏப்ரல் 1936-இல் நிர்வாக வசதிக்காக, ஒரிசா மாகாணம் மற்றும் பிகார் மாகாணம் என இரண்டாகப் பிரிக்கப்பட்டது. ஒடிசா மாகாணம், தற்போது ஒடிசா மாநிலமாக செயல்படுகிறது.
வரலாறு
1 ஏப்ரல் 1912இல் வங்காளத்திலிருந்து பிகார் மற்றும் ஒரிசா பகுதிகளைப் பிரித்து பிகார் மற்றும் ஒரிசா மாகாணம் நிறுவப்பட்டது. 1 ஏப்ரல் 1936-இல் பிகார் மற்றும் ஒரிசா மாகாணத்தை பிகார் மாகாணம் மற்றும் ஒரிசா மாகாணம் என இரண்டாகப் பிரிக்கப்பட்டது.
சென்னை மாகாணத்தின் ஆட்சிப் பகுதியில் இருந்த கஞ்சாம் மாவட்டம் மற்றும் விசாகப்பட்டினம் மாவட்டம் புதிய ஒரிசா மாகாணத்தில் இணைக்கப்பட்டன. இந்திய விடுதலைக்குப் பின் 1947-இல் இது தற்கால ஒரிசா மாநிலமாக விளங்கி வருகிறது.
மேற்கோள்கள்
பகுப்பு:பிரித்தானிய இந்தியாவின் மாகாணங்கள் பகுப்பு:ஒடிசாவின் வரலாறு பகுப்பு:பிரித்தானிய இந்தியா
ராஜா (2002 திரைப்படம்)
ராஜா 2002ல் வெளிவந்த தமிழ்த் திரைப்படம். எழில் இயக்கிய இப்படத்தில் கதாநாயகனாக அஜித் குமாரும், கதாநாயகியாக ஜோதிகாவும், மற்றும் முன்னணிக் கதாபாத்திரத்தில் பிரியங்கா திரிவேதியும் நடித்துள்ளனர். இத்திரைப்படத்திற்கு எஸ். ஏ. ராஜ்குமார் இசை அமைத்துள்ளார்.
தயாரிப்பு
இத்திரைப்படத்தில் அஜித் குமார் 40 நபர்களுடன் மோதும் மாபெரும் சண்டை காட்சியைப் படம் பிடிப்பதற்காக, மேட்டுப்பாளையம் - ஊட்டி தொடருந்தை நான்கு நாட்களுக்கு ₹40 இலட்சத்திற்கு வாடகைக்கு எடுத்திருந்தனர்.
பாடல்கள்
இத்திரைப்படத்திற்கு இசையமைப்பாளர் எஸ். ஏ. ராஜ்குமார் இசையமைத்துள்ளார்.
வெளியீடு
ராஜா திரைப்படமே அஜித் குமார் கடைசியாக நடித்த காதல் திரைப்படமாகும். இத்திரைப்படத்திற்கு பிறகு அதிரடி திரைப்படங்களில் மட்டுமே நடித்து வருகிறார்.
வெளி இணைப்புகள்
பகுப்பு:2002 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:அஜித் குமார் நடித்துள்ள திரைப்படங்கள் பகுப்பு:இந்திய நாடகத் திரைப்படங்கள் பகுப்பு:ஜோதிகா நடித்த திரைப்படங்கள் பகுப்பு:வடிவேலு நடித்த திரைப்படங்கள் பகுப்பு:ராதாரவி நடித்த திரைப்படங்கள் பகுப்பு:எஸ். ஏ. ராஜ்குமார் இசையமைத்த திரைப்படங்கள்
தீர்த்தக்கரையம்பட்டு ஊராட்சி
தீர்த்தக்கரையம்பட்டு ஊராட்சி (Theerthakarayampattu Gram Panchayat), தமிழ்நாட்டின் திருவள்ளூர் மாவட்டத்தில் உள்ள புழல் வட்டாரத்தில் அமைந்துள்ளது. இந்த ஊராட்சி, மாதவரம் சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4867 ஆகும். இவர்களில் பெண்கள் 2403 பேரும் ஆண்கள் 2464 பேரும் உள்ளனர்.
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
இதம்பாடல் ஊராட்சி
இதம்பாடல் ஊராட்சி (Ithampadal Gram Panchayat), தமிழ்நாட்டின் இராமநாதபுரம் மாவட்டத்தில் உள்ள கடலாடி வட்டாரத்தில் அமைந்துள்ளது. இந்த ஊராட்சி, முதுகுளத்தூர் சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2030 ஆகும். இவர்களில் பெண்கள் 1088 பேரும் ஆண்கள் 942 பேரும் உள்ளனர்.
சான்றுகள்
பகுப்பு:இராமநாதபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
லவுரியா சட்டமன்றத் தொகுதி
லவுரியா சட்டமன்றத் தொகுதி பீகாரின் சட்டமன்றத்திற்கான 243 தொகுதிகளில் ஒன்று. இது வால்மீகி நகர் மக்களவைத் தொகுதிக்கு உட்பட்டது.
தொகுதிக்கு உட்பட்ட பகுதிகள்
இந்த தொகுதியில் மேற்கு சம்பாரண் மாவட்டத்திற்கு உட்பட்ட சில பகுதிகள் உள்ளன.
லிங்கின் பார்க்
தங்களது இசை வெளியீடுகளான ஹைப்ரிட் தியரி மற்றும் மீடியோராவில், ந்யூ மெடல் மற்றும் ராப் ராக் வகைகளை கையாண்ட லிங்கின் பார்க் தனது அடுத்த வெளியீடுகளில் மேலும் பல இசை வகைகளை கொண்டு ஆர்பரிக்கத் துவங்கியது. இதற்கு எடுத்துக்காட்டாக அவர்களது புது வெளியீடான மினிட்ஸ் டு மிட்னைட் அமைந்திருந்தது.(2007) இந்த வெளியீடு பில்போர்டு அட்டவணையில் முதல் இடத்தை பிடித்ததுடன், அது வெளியிடப்பட்ட முதல் மூன்று வாரத்திற்கு சிறந்த வெளியீடாகவே திகழ்ந்தது. இந்த குழுவினர் புகழ்பெற்ற ராப் இசைக்கலைஞர் ஜே-சியுடன் இணைந்து கொலிஷன் கோர்ஸ் என்ற தங்களது மாஷ்அப் தொகுப்பை வெளியிட்டனர். இதைத் தவிர ரீஅனிமேஷன் என்ற மற்றொரு தொகுப்பில் இவர்கள் மேலும் பல புகழ்பெற்ற கலைஞர்களுடன் இணைத்து செயல் பட்டனர். உலகம் முழுவதிலும் லிங்கின் பார்க் இதுவரை 50 மில்லியன் இசை தொகுப்புகளை விற்பனை செய்துள்ளது. மேலும், இரண்டு கிராமி அவார்ட்களையும் வென்றுள்ளது.
ஆரம்ப காலங்கள் (1996–1999)
மேல் நிலைப்பள்ளி நண்பர்களாக இருந்த மைக் ஷிநோடா, பிராட் டெல்சன் மற்றும் ராப் பூர்டனை கொண்டு ஆரம்பிக்கப்பட்டது லிங்கின் பார்க். பள்ளிப் படிப்பை முடித்த பின்னர் இசையை தொழிலாக எடுக்க எண்ணிய இந்த கலிபோர்னிய இளைஞர்கள் ஜோ ஹான், டேவ் "பீனிக்ஸ்" பார்ரெல் மற்றும் மார்க் வேக்பீல்டை தங்கள் சீரோ(Xero) குழுவுடன் இணைத்துக்கொண்டனர். வசதிகள் குறைவாக இருந்த பொழுதிலும் இந்த குழு அதை தடையாக எண்ணாமல் ஷிநோடாவின் படுக்கையறையில் இருந்த ஒலிப்பதிவு ஊடகங்கள் மூலம் தங்கள் இசை தொகுப்புகளுக்கு உயிர் ஊட்டினார்கள். (1996) அவர்களது தொகுப்பு நல்ல விலைக்கு போகாத நிலையில் இந்த குழுவை சேர்ந்தவர் இக்கட்டில் தள்ளப்பட்டிருந்தனர். தனது உழைப்புக்கேற்ற வெற்றி கிட்டாதோ என்ற அச்சத்தில் அந்த சமயத்தில் வேக்பீல்ட், குழுவின் பாடகர் குழுவை விட்டு வெளியேறி வேற தொகுப்புகளில் பங்கேற்க முடியுமா என்று முயற்சி செய்தார். பார்றேல்லும் டேஸ்டி ஸ்நாக்ஸ் போன்ற இசை குழுக்களுடன் தனது பயணத்தை மேற்கொண்டார்.
நீண்ட நாட்கள் முயற்சிக்கு பிறகு வேக்பீல்டின் இழப்பை ஈடுகட்ட சீரோ, அரிசோனாவின் செஸ்டர் பென்னிங்டனை குழுவின் பாடகராக நியமித்தது. மார்ச் 1999 இல் சோம்பா ம்யூசிக்கின் துணைத் தலைவரான ஜெப் ப்ளூ, பென்னின்க்டனை இந்த குழுவுக்கு பரிந்துரைத்தார். தனது வித்தியாசமான பாடல் திறமையைக்கொண்டு இந்த குழுவினரை தன் வசம் ஈர்க்க பென்னிங்டனுக்கு நிறைய நேரம் தேவை படவில்லை. இந்த குழு சீரோ என்ற தனது பெயரை ஹைப்ரிட் தியரி என்று மாற்றிகொண்டது. ஷிநோடா மற்றும் பென்னிங்டனின் குரல்கள் இணைய இசை ஜாலங்கள் பல பிறக்கத் துவங்கின. தனது உரு மாற்றத்தை குறிக்கும் வகையிலும் சான்டா மோனிகாவின் லிங்கன் பார்க்கிற்கு கவுரவம் தரும் வகையில் இந்த குழு ஹைப்ரிட் தியரி என்ற பெயரை லிங்கின் பார்க் என்று மாற்றி அமைத்துக் கொண்டது. இந்த மாற்றங்களை செய்த பொழுதிலும் தனக்கு தேவையான இசை தொகுப்பு விற்பனையை அதனால் செய்ய இயலவில்லை. பல பெரிய ஒலிப்பதிவு நிறுவனங்கள் நிராகரித்த நிலையில் உதவிகேட்டு லிங்கின் பார்க் ஜெப் ப்ளூவை நாடியது. வார்நேர் பரோஸ். ரெகார்ட்ஸ் உடன் மூன்று முறை கையொப்பம் செய்ய முடியாமல் போனது. இம்முறை, அதாவது 1999 ஆம் ஆண்டு வார்நேர் பரோஸ். ரேகொர்ட்சில் தலைவராக இருந்த ஜெப் ப்ளூ மூலம் சாத்தியமானது. அடுத்த வருடமே தனது அசாத்தியமான இசை தொகுப்பை (ஹைப்ரிட் தியரி ) லிங்கின் பார்க் வெளியிட்டது.
ஹைப்ரிட் தியரி (2000–2002)
ஹைப்ரிட் தியரி லிங்கின் பார்க்கால் வெளியிடப்பட்ட முதல் ராக் இசை தொகுப்பாகும்.அக்டோபர் 24, 2000 அன்று லிங்கின் பார்க் ஹைப்ரிட் தியரியை வெளியிட்டது. குழுவின் ஐந்தாண்டு வெளிப்பாட்டின் சேகரிப்பாக விளங்கிய இந்த வெளியீட்டை டான் கில்மோர் என்ற இசை தயாரிப்பாளர் தொகுத்து வழங்கினார். ஹைப்ரிட் தியரி ரசிகர்கள் மத்தியில் மிகுந்த வரவேற்பைப் பெற்றது; முதல் ஆண்டிலேயே 4.8 மில்லியனுக்கும் மேற்பட்ட ஒலி நாடாக்களை விற்பனை செய்து சாதனைப் படைத்தது.
மீடியோரா (2002–2004)
ஹைப்ரிட் தியரி, ரீஅணிமேஷனின் வெற்றியை தொடர்ந்து லிங்கின் பார்க் ஐக்கிய அமெரிக்க நாடுகள் முழுவதும் தனது சுற்றுப்பயணத்தை மேற்கொண்டது. தங்களுக்கு கிட்டிய குறைவான கால அவகாசத்திலும் புதிய இசையை உருவாக்கத் துவங்கினர் இந்த இசை குழுவினர். டிசம்பர் 2002 இல் தங்களது புதிய இசை தொகுப்பைப் பற்றிய தகவலை அதிகாரப் பூர்வமாக வெளியிட்டனர். கிரீசில் மீடியோரா பாறைப் பகுதிகளுக்கு மேல் கட்டப்பட்டிருந்த ஆஸ்ரமங்கள் தங்கள் இசை ஆர்வத்திற்கு விருந்து அளித்ததாக இவர்கள் கூறினர். மீடியோராவில் ந்யூ மெடல், ராப் கோர் உடன் புதிதாக பல இசைக்கருவிகளுடன் சாகுஹசியும் ( மூங்கிலால் செய்யப்பட்ட ஜப்பானிய புல்லாங்குழல்) இடம்பிடித்தது. மார்ச் 25, 2003 அன்று வெளிவந்த லிங்கின் பார்க்கின் இரண்டாவது இசை தொகுப்பு, உலகளாவிய அங்கீகரிப்பைப் பெற்றதோடு, US மற்றும் UK -வில் முதல் இடத்தை பிடித்து ஆஸ்திரேலியாவிலும் இரண்டாம் இடத்தை பிடித்தது.
மற்ற இசை வெளியீடுகள்(2004–2006)
thumb|right|150px|MTV ஆசியா எய்டில் குழுவின் சார்பில் பென்னிங்டன் பங்கேற்கிறார்.மீடியோராவின் வெற்றியைத் தொடர்ந்து, அடுத்த சில வருடங்களுக்கு எந்த இசைத்தொகுப்பையும் துவங்காமல் இருந்தது இந்தக் குழு  .'தனது கவனத்தை சுற்று பயணத்தை மேற்கொள்வதிலும் மற்ற விஷயங்களிலும் செலுத்தி இருந்தது. DJ லீதலின் "ஸ்டேட் ஒப் தி ஆர்டில்" பென்னிங்டன் பங்கெடுத்துக்கொண்டார். இதைத்தவிர அவர் டெட் பை சன்ரைஸ் என்ற பாடலையும் பாடினார். இவரைப் போலவே ஷிநோடா தேபேச்சே மோடுடன் இணைந்து செயல் புரிந்தார். 2004 ஆம் ஆண்டில் இந்த குழு ஜே-சியுடன் இணைந்து வேலை செய்து ரீமிக்ஸ் இசைத்தொகுப்பு ஒன்றை வெளியிட்டது. அதன் பெயர்   கொலிஷன் கோர்ஸ். இந்த தொகுப்பில் வெளிவந்த பாடல் வரிகள் மற்றும் பாடல் இசை, இதற்கு முன்னர் இந்த இரண்டு இசைக்கலைஞர்களின் இசை தொகுப்புகளில் வெளிவந்த இசை வடிவின் இணைப்பாக இருந்தது. இது நவம்பர் 2004-இல் வெளிவந்தது. போர்ட் மைனர் என்ற புதிய குழுவை ஷிநோடா துவங்கினார். ஜே சியின் உதவியோடு போர்ட் மைனர் தனது முதல் இசைத்தொகுப்பை ( தி ரைசிங் டைட்) வெளியிட்டது. நம்பிக்கை இல்லாததாலும் பண பிரச்சனைகளாலும் வார்நேர் பரோஸ். ரெகார்ட்ஸ் உடன் இந்த குழு கொண்டிருந்த உறவுப்பாலம், இந்த சமயத்தில் சிதைய தொடங்கியது. பல மாதங்கள் விவாதத்திற்கு பிறகு டிசம்பர் 2005 இல் கையொப்பம் இட்டனர். '
பல நன்கொடை நிகழ்ச்சிகளிலும் லிங்கின் பார்க் பங்கெடுத்து கொண்டது. சார்லி சூறாவளி (2004) மற்றும் கத்ரீனா சூறாவளியில்(2005) பாதிக்கப்பட்டவர்களுக்காக லிங்கின் பார்க் நிகழ்ச்சிகளை நடத்தி நன்கொடை அளித்தது. மார்ச் 2004 இல் லிங்கின் பார்க் ஸ்பெஷல் ஒபெறேஷனஸ் வாரியர் பவுண்டேஷனுக்காக $75,000 ஐ நன்கொடையாக அளித்தது. "ம்யூசிக் பார் ரிலீப்" என்ற காப்பீட்டு திட்டத்தை நிறுவியது மூலமாக இவர்கள் 2004 சுனாமியில் பாதிக்கப்பட்டவர்களுக்கு உதவி செய்தனர். உலகம் எச்சரிக்கையாக இருப்பதற்கு நடத்தப்பட்ட அறக்கட்டளை நிகழ்ச்சிகளில் கலந்து கொண்டதில் லைவ் 8 மிக முக்கியமான ஒரு தொடர் நிகழ்ச்சியாகும். உலகளாவிய ரசிகர்களுக்கு ஜே சியுடன் சேர்ந்து பிலடெல்பியா, பென்சில்வேனியா, ஆகிய இடங்களில் லைவ் 8 நிகழ்ச்சியில் மேடை ஏறினர். தாங்கள் வென்ற கிராமி விருதை பெறுவதற்கு முன்னர் இந்த குழு கிராமி விருது வழங்கும் விழா 2006இல் ஜே சீயுடன் இணைந்து "நம்ப்/எங்கோர்" என்ற பாடலை பாடியது. இந்த விழாவில் சிறந்த ராப்/பாடல் கோப்புக்காக விருதை இந்த குழு பெற்றது. மேலும் 2006 ஆம் ஆண்டு ஜப்பானில் மேட்டாளிகா நடத்திய சம்மர் சொனிக்கிலும் லிங்கின் பார்க் கலந்துக்கொண்டது.
மினிட்ஸ் டு மிட்நைட் (2006–2008)
thumb|left|பிராக்கில் லிங்கின் பார்க், 2007. புதிய இசை தொகுப்பில் வேலை செய்வதற்கு மீண்டும் லிங்கின் பார்க் 2006 ஆமாண்டு களம் இறங்கியது. இந்த தொகுப்பை தயாரிப்பதற்காக இந்த குழு ரிக் ரூபினை தேர்ந்தெடுத்தது. இது 2006 ஆம் ஆண்டில் வெளிவரும் என்று எதிர்பார்க்கப் பட்டிருந்த போதிலும், சில காரணங்களால் 2007 ஆம் ஆண்டில் தான் வெளிவந்தது. ஷிநோடா இந்த தொகுப்பு பாதி நிலையில் உள்ளதாக ஆகஸ்ட் 2006 இல் அறிவித்தபோது லிங்கின் பார்க் குழு இதற்காக முப்பதிலிருந்து, ஐம்பது பாடல்கள் வரை ஒலிப்பதிவு செய்து வைத்திருந்தது. பின்னர் பென்னிங்டன் இந்த இசைத்தொகுப்பு எப்பொழுதும் தழுவி வரும் ந்யூ மெடல் இசையை கொண்டு இல்லாமல் வேறு இசை வடிவில் வெளி வரும் என்று அறிவித்தார். வார்நேர் பரோஸ். ரெகார்ட்ஸ் இந்த குழுவின் மூன்றாவது இசைத் தொகுப்பான மினிட்ஸ் டு மிட்நைட் மே 15, 2007 அன்று அமெரிக்க ஐக்கிய நாடுகளில் வெளிவரும் என்று அதிகார பூர்வமாக அறிவித்தது. பதினான்கு மாதங்கள் உழைப்புக்கு பிறகு தங்கள் பதினேழு பாடல்களில் இருந்து ஐந்து பாடல்களை நீக்கி விடுவது என்று குழுவினர் முடிவு செய்தனர். டூம்ஸ்டே க்லாக்கை தழுவி வந்த இந்த இசை தொகுப்பின் பாடல் வரிகள் அதன் தலைப்புக்கு ஏற்றவாறே அமைந்திருந்தது. முதல் வாரத்திலேயே 600,000 காப்பிகளுக்கும் மேல் விற்பனை செய்யப்பட்ட மினிட்ஸ் டு மிட்நைட் கடந்த சில ஆண்டுகளின் சிறந்த அறிமுக இசைத்தொகுப்பாக அறிவிக்கப்பட்டது. பில் போர்டு அட்டவணையிலும் இந்த தொகுப்பு முதல் இடத்தை பிடித்தது.
புதிய இயக்கம் (2008 இலிருந்து)
thumb|left|190px|2009 ஆம் ஆண்டு, பின்லாந்தில் உள்ள பொறியில், கிர்ஜரின்லூஆடோ என்ற இடத்தில் சோனிஸ்பியர் பெஸ்டிவலில் பேஸ் இசைக்கலைஞர் டேவ் "பீனிக்ஸ்" பார்ரெல் கலந்துகொள்கிறார். அக்டோபர் 2008 இல் ஷிநோடா ஹாநீன் வீட்டில் தங்களது முதல் இரண்டு பாடல்களையும் ஆரம்பித்து விட்டதாக குறிப்பிட்டு இருந்தார். இதில் ஷிநோடா பீனிக்ஸ் மற்றும் ஹான் மூவரும் கலந்து கொண்டனர். இதற்கான ஒளிப்பதிவு மிக விரைவில் நடைபெறவிருக்கிறது என்றும் அவர் குறிப்பிட்டு இருந்தார். 2008 இல் பென்னிங்டன் தங்களது அடுத்த ஆல்பம் ஒரு கருத்து இசைத்தொகுப்பாக இருக்கும் என்று அறிவித்தார். இன்னும் இந்த தொகுப்பை பற்றிய வேறு எந்த விவரத்தையும் இந்த குழு தெரிவிக்கவில்லை. நவம்பர் 2008 இல், MTVயுடன் நடந்த நேர்முக காணலில் பென்னிங்டன், "இது சற்று பயமுறுத்தும் யோசனையாக எனக்கு தெரிந்தது. ஆனால் எங்களது நண்பர் இதனை கூறும் பொழுது நல்ல யோசனையாக இது எனக்கு தெரிந்தது. இந்த மையத்தை கொண்டு எங்களால் நிறைய எழுத முடிகிறது. எங்கள் கற்பனை வளத்திற்கு இது ஒரு நல்ல தீனியாக உள்ளது", என்று கூறினார். மேலும் ஆறு வாரத்திற்கு தொடர்ந்தவாறு டிசம்பரில் தொடங்கி, இந்த இசைதொகுப்புக்கு ஒளிப்பதிவு நடக்கும் என்று கூறினார். 2009 ஆம் ஆண்டின் இடைப்பகுதியில் வெளிவர இருந்த இந்த இசைத்தொகுப்பு அவ்வாறு வரவில்லை. ஷிநோடா தனது பிளாக்கில் "செச்டேரின் டெட் பை சன்ரைஸ் ஆல்பம் இந்த இலை உதிர் காலத்துக்குள்ளேயும் புதிய LP இசைத்தொகுப்பு அடுத்த ஆண்டின் துவக்கத்தில் வெளிவரும் என்று நம்புகிறேன்.", என்று குறிப்பிட்டு இருந்தார்.
டிசம்பர் 2008 இல் புதிய ப்ரோ டூல்ஸ் 8 மென்பொருளை பயன்படுத்த ஒரு வாய்ப்பை டிஜிடிசைன் இந்த குழுவுக்கு அளித்தது. இதனை ஷிநோடா மற்றும் பூர்டான் தங்களது பாடல் மூலம் பரிசோதித்து பார்த்தனர்.
மே 2009 இல் லிங்கின் பார்க் தனது நான்காவது இசைத் தொகுப்பை 2010 ஆம் ஆண்டு வெளியிடப் போவதாக அறிவித்தது. இது குறிப்பிட்ட ஒரு வகையில் இல்லாமல் எல்லா இசைத் தரப்பினரையும் கவரும் நோக்குடன் உருவாக்கப்படுகிறது என்று இந்த குழுவினர் அறிவித்தனர். ஷிநோடா தனது நேர்முக பெட்டியில் IGN இடம் தங்களது மினிட்ஸ் டு மிட்நைட்டை பல புதிய யுகதிகளை கையாண்டு இந்த தொகுப்பு வெளியாக உள்ளது என்று கூறினார். மேலும் பென்னிங்டன், இந்த தொகுப்புக்கு ரிக் ரூபின் மீண்டும் தயாரிப்பாளர் ஆகிறார் என்று அறிவித்தார். டிசம்பர் 2009 இல் ஷிநோடா லிங்கின் பார்க் பாதாள விசிறி சங்கத்துடன் கொண்ட உரையாடலில் ஐந்து பாடல்கள் முடிந்திருக்கும் நிலையில் இருப்பதாக குறிப்பிட்டார்.ஷிநோடா ஒரு பாடலுக்கு ராப் செய்யும் பொழுது மற்றொன்றுக்கு ஷிநோடா மற்றும் பென்னிங்டன் மாறி மாறி பாடியுள்ளனர். மற்றொரு பாடலை பென்னிங்டன் மட்டும் பாடியுள்ளார். மேலும் இரண்டு பாடல்களை ஷிநோடா மற்றும் பென்னிங்டன் இருவரும் சேர்ந்து பாடியுள்ளனர். ஜனவரியில் இரண்டாம் பகுதியைச் சேர்ந்த ஐந்து பாடல்களை உருவாக்க இந்த குழு முனைந்திருப்பதாக தெரிகிறது.
இசை வடிவங்கள்
ஹைப்ரிட் தியரி, மீடியோரா ஆகிய இரண்டு தொகுப்புகளுமே மாற்று மெடல், ந்யூ மெடல்,   ராப் ராக் ஒலியுடன் ஹிப்-ஹோப், மாற்று ராக், எலெக்ட்ரோநிகா, ப்ரோக்ராம்மிங் மற்றும் கூட்டிணைப்பு கருவிகள் கொண்டு உருவாக்கப்பட்டு இருந்தன. ஆல்முயூசிக்கை சேர்ந்த வில்லியம் ரூல்மேன், இந்த மரபை " ஏற்கனவே மிகுந்து இருக்கும் வகையை மேலும் மிகைப்படுத்தி காட்டி இருப்பதாக கூறினார். இது காலத்துக்கு ஏற்றவாறு இல்லை என்றும் குறிப்பிட்டுள்ளார் . ஆனால் ரோல்லிங் ஸ்டோன் "ப்ரேகிங் தி ஹாபிட்டை" "அபாயகரமான ஒரு அழகிய கலை" என்று விவரிக்கிறது.
நிகழ்ச்சிகளில் தி க்யூர், டெப்டோன்ஸ், கன்ஸ் N' ரோசெஸ், நைன் இன்ச் நெய்ல்ஸ் போன்ற பாடல்களை பாடியுள்ளது இந்த குழு.
லிங்கின் பார்க் இரண்டு பாடகர்களை தனது நிகழ்ச்சிகளில் கட்டாயம் பயன் படுத்துகிறது. மிக பிரபலமாக இருக்கும் செஸ்டர் பென்னிங்டன் கத்திப்பாடுவதுடன் மெடல் மற்றும் ஹார்ட்கோர் இசையை பின்பற்றி பாடுகிறார். இதனுடன் மெல்லிசைப் பாடல்களையும் பாடுவதால் அவர் ஹிட் பரெடைரஸ் அட்டவணையில் 46 வதாக வந்துள்ளார்.("ஹெவி மெடல்'ஸ் ஆல்-டைம் டாப் 100 வோகலிஸ்ட்ஸ்").
மைக் ஷிநோடா இந்த குழுவின் MC ஆவார். மேலும் இவர் ராபிங்கும் செய்கிறார். இவர் எல்லா பாடல்களிலும் பின் குரல் தந்துள்ளார். இவர்களது மினிட்ஸ் டு மிட்நைட், தொகுப்பில் மைக் "இன் பிட்வீன்", "ஹான்ட்ஸ் ஹெல்ட் ஹை", "நோ ரோட்ஸ் லெப்ட்" ஆகிய பாடல்களை முதன்மை பாடகராக பாடியுள்ளார். ஷிநோடாவும் பரேடர்ஸ் அட்டவணையில் ஒரு இடத்தைப் பிடித்துள்ளார். இவர் பெற்ற இடம் 72.
குழவினர்
thumb|right|190px|பின்லாந்தில் உள்ள பொறியில், கிர்ஜரின்லூஆடோ என்ற இடத்தில் சோனிஸ்பியர் பெஸ்டிவலில் செஸ்டர் பென்னிங்டன் பங்கேற்கிறார்.
வெளி இணைப்புகள்
பகுப்பு:2000 ஆம் ஆண்டின் இசைக்குழுக்கள் பகுப்பு:கிராமி விருது வென்றவர்கள் பகுப்பு:மாறுபட்ட மெடல் அமெரிக்க இசைக்குழுக்கள் பகுப்பு:ந்யூ மெடல் அமெரிக்க இசைக்குழுக்கள் பகுப்பு:கலிபோர்னியாவின் லாஸ் ஏஞ்சல்ஸில் இருந்து இசைக்குழுக்கள் பகுப்பு:இசை செக்சட்ட்ஸ் (ஆறு வாத்தியங்கள் அல்லது ஆறு குரல்கள்) பகுப்பு:ராப் ராக் குழுக்கள் பகுப்பு:லிங்கின் பார்க் பகுப்பு:மாறுபட்ட அமெரிக்க ராக் குழுக்கள் பகுப்பு:MTV ஐரோப்பிய இசை விருதுகள் வென்றவர்கள் பகுப்பு:உலக இசை விருதுகளை வென்றவர்கள் பகுப்பு:கேர்ரங்! விருது வென்றவர்கள் பகுப்பு:மேற்கோள் வழுவுள்ள பக்கங்கள்-கூகுள் தமிழாக்கம் பகுப்பு:கூகுள் தமிழாக்கம்-ஆங்கில இசை
பி. கலிஃபுல்லா
கான் பகதூர் '''பி. கலிஃபுல்லா''' சாகிப் பகதூர்,புதுக்கோட்டை சமஸ்தானத்தின் திவானாக இருந்தார், சென்னை மாகாணத்தைச் சேர்ந்த ஒரு அரசியல்வாதி; முசுலிம் லீக் கட்சியைச் சேர்ந்தவர். 1937ல் ஏற்பட்ட கூர்ம வெங்கட ரெட்டி நாயுடுவின் இடைக்கால அரசில் பொதுப்பணித்துறை அமைச்சராகப் பணியாற்றினார். இவர் ஒரு இராவுத்தர். வழக்கறிஞராகப் பணியாற்றிய கலிஃபுல்லா 1930களில் சென்னை மாகாண சட்டமன்ற உறுப்பினராகப் பணியாற்றினார். 1937 தேர்தலில் திருச்சி தொகுதியில் போட்டியிட்டு சட்டமன்ற கீழவைக்குத் தேர்ந்தெடுக்கப்பட்டார். பெரியார் ஈ. வெ. ராமசாமியின் நண்பரான இவர் 1937-40ல் நடைபெற்றஇந்தி எதிர்ப்புப் போராட்டத்திற்கு ஆதரவளித்தார்.
மேற்கோள்கள்
பகுப்பு:தமிழக அரசியல்வாதிகள் பகுப்பு:தமிழ் முசுலிம் நபர்கள் பகுப்பு:திருச்சி மாவட்ட நபர்கள் பகுப்பு:1888 பிறப்புகள் பகுப்பு:1950 இறப்புகள் பகுப்பு:இந்திய முஸ்லிம்கள் பகுப்பு:கான் பகதூர் பட்டம் பெற்றவர்கள்
அஷ்டாங்க இருதயம்
அஷ்டாங்க இருதயம் ( சமசுகிருதம் : अष्टांग हृदय) என்பது ஒரு ஆயுர்வேத மருத்துவ நூலாகும். இது சமசுகிருதத்தில் எழுதப்பட்டது. இது பண்டைய இந்தியாவின் மூன்று முக்கிய ஆயுர்வேத நூல்களில் ஒன்றாகும். இந்தூலின் ஆசிரியர் வாக்படர் ஆவார் இவர் வாழ்ந்த காலம் 550-600 என்று. கருதப்படுகிறது.
வரலாறு
இந்தூல் விருத்த வாக்படர் எழுதிய அஷ்டாங்க சங்கிரஹம் என்ற ஒரு பெரிய நூலின் சுருக்கம் ஆகும். இதை எழுதித் தொகுத்தவர் லகு வாக்படர். இது முழுக்க முழுக்க நோய்க் குறியீடுகளையும், தத்துவங்களையும், நோய்க்கான சிகிச்சையையும் கூறுகிறது.
பெயரியல்
ஆயுர்வேதத்தின் எட்டு அங்கங்களும், எட்டு அங்கங்களுக்கு உரிய செய்திகளும் அமிர்தம் போன்று இதில் கொடுக்கப்பட்டுள்ளன. ஆயுர்வேதத்தின் எட்டு அங்கங்களின் ஹ்ருதயம் போல இது விளங்குகிறது என்பதால் இது அஷ்டாங்க ஹ்ருதயம் என அழைக்கப்படுகிறது.
நூல் அமைப்பு
இந்தப் நூலில் ஆறு பிரிவுகளும், 120 அத்தியாயங்களும் உள்ளன. அடிப்படைத் தத்துவங்களை விளக்கும் சூத்திர ஸ்தானம், உடற்கூறுகளை விளக்கும் சரீர ஸ்தானம், மருந்துகளைப் பற்றிக் குறிப்பிடும் கல்ப, சித்தி ஸ்தானம், கண், காது, மூக்கு நோய்களையும், பிற பகுதிகளையும் விளக்கும் உத்தர ஸ்தானம் போன்றவை இதில் உள்ளன.
ஆயுர்வேதத்தின் அடிப்படைத் தத்துவங்களைப் படிப்பதற்கும், குணம் குறித்த தகவல்களை அறிவதற்கும் இந்த நூல் உதவிகரமாக இருக்கிறது. இதில் அறுசுவைகள் பற்றி சிறப்பாக விளக்கப்பட்டுள்ளது. வாக்படர் புத்த மதத்தைச் சார்ந்தவராக இருந்தாலும், இறைச்சி வகைகளின் மருத்துவக் குணங்களையும், மது வகைகளின் மருத்துவக் குணங்களையும் சிகிச்சைக்காகக் குறிப்பிட்டுள்ளார்.
மேற்கோள்கள்
பகுப்பு:சமசுகிருத நூல்கள் பகுப்பு:மருத்துவ நூல்கள்
இல்ம்
இல்ம் என்பது அரபு மொழியில் அல்லது இசுலாமிய சமயத்தில் அறிவைக் குறிக்கப் பயன்படும் சொல். இச் சொல் எல்லா அறிவையும் குறிக்கிறது எனினும், 14 ம் நூற்றாண்டில் இல்ம் என்றால் சமய அறிவு என்ற கருத்தாக்கத்தை உலாமா கொண்டு வந்தார்கள்.
இசுலாமிய சமயத்தில் இல்ம் பெறுவது ஊக்குவிக்கப்படுகிறது. இசுலாமிய பொற்காலத்தின் ஆக்க சக்தியாக இந்த உந்தல் அமைந்தது. இசுலாமிய நாகரிகத்தின் வீழ்ச்சிக்கும், இல்ம் சமய அறிவு மட்டும் என்று கருத்தாக்கம் செய்யப்பட்டது ஒரு காரணமாக சொல்லப்படுகிறது.
மேற்கோள்கள்
பகுப்பு:அரபு மொழிச் சொற்கள் பகுப்பு:இசுலாமிய மெய்யியல் கருத்துருக்கள்
பாஜிராவ்
பேஷ்வா பாஜிராவ் (1720 – 1740), மராத்தியப் பேரரசின் மூன்றாம் பேஷ்வா பாலாஜி விஸ்வநாத்தின் மகனும், பேரரசின் நான்காவது பேஷ்வாவும் ஆகும். இவர் தமது 20வது வயதில் தலைமை அமைச்சராகப் பொறுப்பேற்றுக் கொண்டவர். இவர் கண்ட போர்க்களங்களில் எதிலும் தோல்வியை சந்தித்திராதவர்.
பேஷ்வா பாஜிராவ் காலத்தில், தக்காணத்தின் ஆறு மாகாணங்களில் சௌத் வரி மற்றும் சர்தேஷ்முகி வரி  எனும்  நிலவரி வசூலிக்கும் உரிமை முகலாயர்களிடமிருந்து   மராத்தியர்கள் பெற்றனர்.
ஊடகங்களில்
பாஜிராவ் வாழ்க்கை வரலாறு, சாதனைகள் குறித்து சனவரி 2007 முதல் இந்தி மொழியில் தொலைக்காட்சித் தொடர் வெளியானது.
வெளி இணைப்புகள்
பகுப்பு:மராட்டியப் பேரரசு * பகுப்பு:மராத்தியர்கள்
சர்வோதய மறுமலர்ச்சி
இந்தியாவில் கிராம மக்களுக்கு குடிநீர், சுகாதாரம், மருத்துவம் மற்றும் கல்வி அணைத்து அடிப்படை வசதிகளை கிராம அமைப்பு குழு அமைத்து ஏற்படுத்திக்கொள்ளவேண்டும் என காந்தி அடிகள் விரும்பினார். சர்வோதய கொள்கைகள் வெறும் புத்தக வடிவில் இருப்பதால் அக்கொள்கைகளை அகிலம் முழுவதும் விதைப்பதற்காக ஈரோடு மாவட்டம், காவிலிபாளையத்தில் சர்வோதய மறுமலர்ச்சி இயக்கம் 10 டிசம்பர் 2017 நிறுவப்பட்டது. ,, கிராம சுயாட்சி மற்றும் அதிகாரப்பரவலாக்கம் போன்ற சர்வோதயக்கொள்கைகளை தீர்மானங்களாக முன்மொழியப்பட்டு அக்கொள்கைகளை இந்தியகிராமங்கள் அனைத்துக்கும் எடுத்துச்செல்வதற்கான தளம் அமைக்கப்பட்டது , ,. இதன் நோக்கம் இன்றைய அரசியல் சூழலில் ஒரு முழுமையான மாற்றத்தை இந்தியாவில் மட்டுமன்றி உலக அளவிலும் கொண்டுவருவதாகும். இன்றைய அரசியல்வாதிகள், அரசியல் கட்சிகளின் தார்மீகமற்ற தன்மை பொதுமக்கள் இடையே நம்பகத்தன்மையை குறைத்துவிட்டது.
இன்றைய இந்திய அரசியல் மேற்கத்திய காலனி அரசின் அரசியல் அமைப்பை பிரதிபலிப்பதாகவே இருக்கிறது.
கிராம சுய ஆட்சி
இதன் மூலம் அனைத்து அதிகாரங்களும் கிராம அமைப்புகளுக்கே அளிக்கப்படும். மக்கள் தங்களின் ஒவ்வொரு தேவைகளும் உள்ளுர் கிராம சபை மூலமே நிறைவேறும். நில பட்டா சிட்டா மாறுதல், பிறப்பு இறப்பு சான்றிதழ்கள் போன்றவை கிராம சபையே நேரடியாக மக்களுக்கு அளிக்கும் அதிகாரம் அமைய வேண்டும். ஏரி, குளம் போன்றவைகள் நேரடியாக கிராம சபையின் முழு அதிகாரத்துக்குள் வரவேண்டும். இவ்விதமாக மக்கள் ஒவ்வொரு தேவைக்கும் நடுவண் அரசுகளை நோக்கி பயணிப்பது குறைக்கப்படும்.
அதிகார பங்கீடு
நிர்வாக நலனுக்காக இந்தியாவின் ஒவ்வொரு மாநிலத்திற்குள்ளும் தனித்தனி நிர்வாக மண்டலங்களாக உருவாக்கப்பட வேண்டும். சென்னையில் உள்ள பெரும்பாலான அதிகாரங்கள் மண்டலங்களுக்கு பகிர்ந்து அளிக்கப்பட வேண்டும். மாவட்டங்களில் உள்ள அதிகாரங்கள் தாலுகாவிற்கும், தாலுகாவில் உள்ள அதிகாரங்கள் கிராம சபைகளுக்கும் மாற்றி அமைக்கப்பட வேண்டும். அதிகாரம் நடுவண் அரசிடமிருந்து கிராம மக்களை அடைவதற்கு பதிலாக கிராமங்களில் இருந்து மத்திய நிர்வாகத்தை அடைவதாக இருக்க வேண்டும்.
கட்சிகளற்ற குடியரசு
இத்தத்துவம் இந்திய அரசியலில் ஒரு மிக பெரிய மாற்றத்தை கொண்டு வரும். உண்மையில் இது மகாத்மா காந்தியின் லட்சியம். சுய ராஜ்ஜியம் மக்கள் தாங்களே தங்களை தனித்தனி அமைப்புகள் மூலம் ஆண்டு கொள்வதை வலியுறுத்துகிறது. இது பிரிட்டிஷ் தத்துவத்திற்கு எதிரானது. எஸ். சத்தியமூர்த்தி, சித்தரஞ்சன் தாஸ், மோதிலால் நேரு ஆகியோர் ஸ்வராஜியர்களுக்கு எதிராக பிரிட்டிஷ் முறைக்கு இந்தியாவில்  வித்திட்டனர். இது இந்தியாவில் அரசியல் அதிகாரத்திற்கும் பொது வாழ்வில் ஊழலுக்கும் வழிவகுத்தது. காந்தியின் சுயராஜ்யத்தத்துவம் அடியோடு கைவிடப்பட்டது.
கூட்டுறவு நிறுவனங்கள்
நாலாவது தத்துவம் தனியார் அல்லது அரசாங்க தொழிற்சாலைகளை விடவும் கூட்டுறவு அமைப்புகளை உருவாக்குவது. அதாவது சுய உதவி குழுக்கள் தமது தயாரிப்புகளை தொடர்ந்து அளித்து தமது வேலை வாய்ப்புகளையும் வருமானங்களை பெருகிகொள்ள முடியும். கூட்டுறவு கிராம வங்கிகளுக்கு மறுவாழ்வு அளிக்கப்படவேண்டும். சர்வோதயம் இயற்கை மருத்துவத்தை வலியுறுத்துகிறது. விவசாயத்தில் உர மருந்துகள் உபயோகம் மனித இனத்தில் வியாதிகளுக்கு வழிவகுக்கிறது. புரட்சிக்காரரான ஜெய பிரகாஷ் நாராயண் பாதியில் விட்டுச்சென்ற சர்வோதய கொள்கைகளை மீண்டும் மக்கள் மனதில் விதைப்பது இந்த மறுமலர்ச்சியின் சீரிய நோக்கமாகும். ஏனெனில் மக்களால் சர்வோதய இயக்கம் மறக்கப்பட்டு மக்கள் ஜாதி மதம் மொழி அரசியல் காரணங்களால் ஒற்றுமையின்றி வாழ்கின்றனர்.
மேற்கோள்கள்
பகுப்பு:காந்தியம்
முசாபர்பூர் வானூர்தி நிலையம்
முசாபர்பூர் வானூர்தி நிலையம் (Muzaffarpur Airport) என்பது இந்தியாவில் பீகார் மாநிலத்தில் உள்ள முசாபர்பூரில் அமைந்துள்ள உள்நாட்டு வானூர்தி நிலையமாகும்.
வரலாறு
2018 ஆம் ஆண்டில், மற்ற நகரங்களுடன் மக்களை இணைக்கும் பொருட்டு இந்த விமான நிலையம் வட்டார இணைப்புத்திட்டமான உதானில் சேர்க்கப்பட்டது. ரைட்சு பிரதிநிதிகள் ஆய்வு செய்து அறிக்கை சமர்ப்பித்தனர். இதனடிப்படையில் கொல்கத்தா, ராஞ்சி, வாரணாசி, கயா போன்ற இடங்களுக்கு 30 முதல் 60 இருக்கைகள் கொண்ட விமானத்தினை இயக்கும் வகையில் இந்த விமான நிலையத்தை மேம்படுத்த ₹60 கோடி வழங்கப்பட்டது.
விரிவாக்கம்
எதிர்கால விரிவாக்கத்திற்காக 410 ஏக்கர் நிலத்தைப் பெற அரசு செயல்பட்டு வருகிறது. முசாபர்பூர் வானூர்தி நிலையத்தை மேம்படுத்த 475 ஏக்கர் நிலம் வேண்டும் என்று விமான போக்குவரத்துத் துறை அமைச்சர் ஜோதிராதித்ய சிந்தியா முதல்வர் நிதிஷ் குமாருக்கு எழுதிய கடிதத்தில் கூறியுள்ளார்.
இந்த வானூர்தி நிலையம் சராசரி கடல் மட்டத்திலிருந்து 174 அடி (53 மீ) உயரத்தில் அமைந்துள்ளது. இது ஆஸ்பால்ட் மேற்பரப்புடன் 3,990 அடி (1,216 மீ) அளவுள்ள 10/28 என்ற அளவிலான ஒரு ஓடுபாதையினைக் கொண்டுள்ளது.
மேற்கோள்கள்
பகுப்பு:பீகாரிலுள்ள வானூர்தி நிலையங்கள் பகுப்பு:Coordinates on Wikidata
2012 தருமபுரி வன்முறை
தருமபுரி வன்முறை அல்லது தருமபுரி கலவரம் என்பது 2012 நவம்பர் 7 அன்று தமிழ்நாட்டின் தருமபுரி மாவட்டம் நத்தம், பழைய கொண்டாம்பட்டி, புதிய கொண்டாம்பட்டி, அண்ணாநகர் போன்ற ஊர்களில் உள்ள தலித் குடியிருப்புகளில் 200க்கும் மேற்பட்ட வீடுகளை எரித்த நிகழ்வைக் குறிக்கிறது. செல்லன் கொட்டாயைச் சேர்ந்த ஒரு வன்னிய பெண்ணும், அருகில் உள்ள நத்தம் தலித் குடியிருப்பைச் சேர்ந்த தலித் இளைஞனும் காதலித்தத் திருமணம் செய்துகொண்டனர். இத்திருமணத்தை எதிர்த்த வன்னியர் சமுதாயத்தைச் சேர்ந்த உள்ளூர் தலைவர்கள், நவம்பர் 7 அன்று  நாயக்கன் கொட்டாயில் கூட்டம் நடத்தி, காலனியைச் சேர்ந்த பெரியவர்களிடம் அப்பெண்ணை அவரது பெற்றோரிடம் அனுப்பிவைக்க வேண்டுமென வற்புறுத்தினர். அந்தப் பெண் தன் கணவரின் வீட்டில் தங்க முடிவுச் செய்தார். இதை அடுத்து, இந்தத் திருமணத்தால் மனமுடைந்த அவரது தந்தை தூக்கிட்டுத் தற்கொலை செய்துகொண்டார். அவர் தற்கொலை செய்து கொண்டதால் ஆத்திரமடைந்த வன்னியர்களைக் கொண்ட 1500க்கும் மேற்பட்ட கும்பல் நத்தம் காலனி, அண்ணா நகர், கொண்டாம்பட்டி பகுதிகளைச் சேர்ந்த ஆதிதிராவிடர்களின் 200க்கும் மேற்பட்ட வீடுகள், வீட்டுப் பொருட்கள், வாகனங்கள் போன்றவற்றை சேதப்படுத்தியதுடன், தீயிட்டும் கொளுத்தியது. இதனால் இலட்சக்கணக்கான ரூபாய் மதிப்புள்ள சொத்துக்கள் மற்றும் பணம் நாசமானது. நான்கு மணிநேரம் நீடித்த இந்த கும்பலின் சூறையாடல் காவல்துறையினரால் 90 பேர் கைது செய்யப்பட்டபிறகு கட்டுப்பாட்டுக்கு வந்தது. பாதுகாப்புக்காக 1,000க்கு மேற்பட்ட காவலர்கள் கூடுதலாகப் பயன்படுத்தப்பட்டனர்.
இந்த நிகழ்வானது பாட்டாளி மக்கள் கட்சியின் நிறுவனத் தலைவரான ச. இராமதாசும், அவரது கட்சியாலும் திட்டமிட்டு நிகழ்த்தப்பட்டதாக பலர் குற்றஞ்சாட்டினர், பல தலித்துகள் வேறு விதமாகவும் நம்புகிறார்கள். இந்த நிகழ்வுக்கும் பா.ம.க.க்கும் தொடர்பில்லை, இது வன்னியர் மற்றும் தலித் ஆகிய இரு சாதியினருக்கு இடையில் ஏற்பட்ட மோதலே என்றது.
பாதிக்கப்பட்ட பலர் காவல்துறை மற்றும் மாவட்ட நிர்வாகத்தின் செயலற்றத் தன்மையே இந்த இழப்புகளுக்குக் காரணம் என குற்றம் சாட்டினர். இந்த வன்முறையில் ஈடுபட அருகில் உள்ள 22 கிராமங்களில் இருந்து ஒரே சாதியைச் சேர்ந்த கும்பல் திட்டமிட்டு திரட்டப்பட்டது. 300க்கும் மேற்பட்ட காவலர்கள் இருந்த போதிலும், அவர்களால் வன்முறைக் கூட்டத்தை கட்டுப்படுத்த முடியவில்லை, ஏனெனில் சேர்க்கப்பட்ட கும்பலானது பாதுகாப்புப் பணியில் இருந்த காவலர்களை விட எட்டு மடங்கு அதிகமாக இருந்தனர். இளைஞனின் சாதியைச் சேர்ந்தவராக காவல் துணை ஆய்வாளர் என நம்பப்படுகிறது. அந்தப் பகுதியில் அமைதி காக்கும் பொறுப்பில் இருந்த காவலர்கள் பணியிடமாற்றம் செய்யப்பட்டனர் அல்லது இடைநீக்கம் செய்யப்பட்டனர்.
பின்னணி
வட தமிழ்நாட்டில் கணிசமாக வாழும் வன்னியர்களின் மக்கள் தொகையானது 12-13 விழுக்காடு என மதிப்பிடப்பட்டுள்ளது, அதே சமயம் ஆதிதிராவிடர்கள் (தலித்) 11.5 விழுக்காடாக உள்ளனர். ஒரு காலத்தில் இப்பகுதியில் நக்சல்வாதம் ஓங்கி இருந்தது. அக்காலகட்டத்தில் இங்கு தீண்டாமை பாகுபாடு போன்றவற்றிற்கு எதிரான நிலைப்பாடு பெருமளவு நிலவியது. நக்சலியம் வீழ்ச்சியுற்றப் பிறகு, இப்பகுதி மக்கள் சாதி அடையாளம் மற்றும் அதிகாரத்தின் வாக்குறுதிகளால் ஈர்க்கப்பட்டனர். இதனால் தலித்துகள் ஒடுக்குமுறை குழுக்களால் பாதிக்கப்படக்கூடிய ஒரு காலகட்டத்தை சந்தித்தனர் மற்றும் வன்னியர்கள் சாதிப்பெருமிதம் ஊட்டப்பட்டவர்களாக மாறினர். எனவே, வன்னியர்கள் மற்றும் தலித்துகளுக்கு இடையே தொடர்ந்து மோதல்கள் ஏற்பட்டன. 2012 ஏப்ரலில் மாமல்லபுரத்தில் நடந்த வன்னியர் இளைஞர் பெருவிழாவில் பாட்டாளி மக்கள் கட்சியின் சட்டமன்ற ஊறுப்பினரான, செ. குரு வன்னிய இன பெண்களை கலப்பு திருமணம் செய்பவர்களை வெட்டவேண்டும் என்றார்.
மேற்கோள்கள்
பகுப்பு:தருமபுரி மாவட்டம் பகுப்பு:தமிழ்நாட்டு வரலாறு (1947- தற்போதுவரை) பகுப்பு:இந்தியாவில் கலவரங்கள் பகுப்பு:2012 நிகழ்வுகள் பகுப்பு:தமிழ்நாட்டில் தலித்துகளுக்கு எதிரான வன்முறை
அப்தௌலகபாத்-இ ஒயக்கு
அப்தௌலகபாத்-இ  ஒயக்கு (Abdollahabad-e Ojaq, , பிற பெயர்கள் : ‘Abdollāhābād-e Ojāq; ஒத்த பெயர்கள் : ‘Abdollāhābād-e Reẕā’īyeh) என்பது ஒரு மக்கள் வாழிடம் ஆகும். இந்த வாழிடமானது, காக்ரிசாக்கு (Kahrizak) ஊரக வட்டத்திலும், காக்ரிசாக்கு மாவட்டத்தின் ஆட்சி எல்லைக்குள்ளும் அடங்குகிறது. இந்த நிலப்பகுதிகள் அனைத்தும், இரே மண்டலத்தில் உள்ளன. 2006 மக்கள் தொகை கணக்கெடுப்பின்படி, இதன் மக்கள் தொகை 7 குடும்பங்களில், மொத்தம் 25 நபர்கள் வாழ்ந்தனர்.
தெகெசுதன்
தெகெசுதன் (Dehestān, ) என்பது ஈரானின் ஆட்சிப்பிரிவுகளில் ஒன்றாகும். இதனைத் தமிழில் ஊரக வட்டம் எனலாம். இது சிற்றூர் அல்லது ஊர் அல்லது ஊரகம் என அழைக்கப்படுபவைகளின் தொகுதி ஆகும். இந்த வட்டத்திற்குள் பல ஊர்கள் (village) அடங்கியிருக்கும். குறைந்த மக்கள் தொகை வாழும் நிலப்பகுதிகளுக்கு மேலேயும், பாக்ச்சு என்ற மாவட்ட நிலப்பகுதிக்கு கீழும் ஆளுகைக்கு உட்பட்டிருக்கும். 2006 ஆம் ஆண்டு எடுத்தப் புள்ளிவிவரப்படி, ஈரானில் 2,400 தெகெசுதன்கள் இருந்தன.
மேற்கோள்கள்
பகுப்பு:Coordinates on Wikidata பகுப்பு:தெகுரான் மாகாணத்தின் மக்கள் வாழிடங்கள்
நவுதன் சட்டமன்றத் தொகுதி
நவுதன் சட்டமன்றத் தொகுதி, பீகாரின் சட்டமன்றத்திற்கான 243 தொகுதிகளில் ஒன்று.
கே. சி. லேகா
'''கே. சி. லேகா' (Lekha K. C'') இந்தியாவைச் சேர்ந்த குத்துச்சண்டை வீராங்கனையாவார். தொழில்முறை குத்துச்சண்டை வீராங்கனையான இவர் 75 கிலோ எடை பிரிவில் இந்திய மகளிர் குத்துச்சண்டை அணியை பிரதிநிதித்துவப்படுத்தினார். 2006 ஆம் ஆண்டு நடைபெற்ற மகளிர் உலக தொழில்முறை குத்துச்சண்டை வெற்றியாளர் போட்டியில் லேகா தங்கப்பதக்கம் வென்றார்.
நவுதன் சட்டமன்றத் தொகுதி
தொகுதிக்கு உட்பட்ட பகுதிகள்
இந்த தொகுதியில் மேற்கு சம்பாரண் மாவட்டத்தில் உள்ள பைரியா, நவுதன் வளர்ச்சி மண்டலங்கள் சேர்க்கப்பட்டுள்ளன.
கே. சி. லேகா
பிறப்பு
கேரளாவின் கண்ணூர் மாவட்டத்தில் எம். வி. கோவிந்தன் நம்பியார் மற்றும் கே. சி. ரோகிணி தம்பதியருக்கு மகளாக லேகா பிறந்தார்.
நவுதன் சட்டமன்றத் தொகுதி
சான்றுகள்
பகுப்பு:பீகாரின் சட்டமன்றத் தொகுதிகள்
கே. சி. லேகா
மேற்கோள்கள்
பகுப்பு:வாழும் நபர்கள் பகுப்பு:இந்தியக் குத்துச்சண்டை வீரர்கள் பகுப்பு:1981 பிறப்புகள் பகுப்பு:கேரள விளையாட்டு வீரர்கள்
மலேசியப் புலி
மலேசியப் புலி (malayan tiger) என்பது பாந்திரா டைக்ரிசு ஜாக்சோனி (Panthera tigris jacksoni) எனும் அறிவியல் பெயர் கொண்ட மலேசியத் தீபகற்பத்தைச் சேர்ந்த புலித் துணைச் சிற்றினம். 1968-ஆம் ஆண்டு மலேசியப் புலிகளின் மரபணு இந்தோசீனப் புலிகளின் மரபணுவில் இருந்து வேறுபடுவதைக் கருதி அவை புதிய துணைச் சிற்றினமாய் வைக்கப்பட்டன.
மலேசியப் புலி மலேசியாவின் தேசிய விலங்கு ஆகும். இதற்கு புலியியல் அறிஞர் பீட்டர் ஜாக்சனின் பெயர் வைக்கப் பட்டதற்கு மலேசியாவில் எதிர்ப்பு ஏற்பட்டது.
மேற்கோள்கள்
பகுப்பு:மலேசிய உயிரினங்கள் பகுப்பு:புலிகள்
கீழாமூர் ஊராட்சி
கீழாமூர் ஊராட்சி (Keezhamur Gram Panchayat), தமிழ்நாட்டின் செங்கல்பட்டு மாவட்டத்தில் உள்ள அச்சரப்பாக்கம் வட்டாரத்தில் அமைந்துள்ளது. இந்த ஊராட்சி, மதுராந்தகம் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1071 ஆகும். இவர்களில் பெண்கள் 533 பேரும் ஆண்கள் 538 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:செங்கல்பட்டு மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மைக்கல் போர்
மைக்கல் போர் (Michael Bore, பிறப்பு: சூன் 2 1947), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 159 முதல்தர துடுப்பாட்டப் போட்டிகளிலும், 147 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1969-1988 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பவுல் பிளேக்லி - கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 5 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1947 பிறப்புகள் பகுப்பு:யார்க்சையர் துடுப்பாட்டக்காரர்கள் பகுப்பு:லின்கன்சையர் துடுப்பாட்டக்காரர்கள் பகுப்பு:வாழும் நபர்கள் பகுப்பு:2017 இறப்புகள்
படியாக்கத்தேர்வு
படியாக்கத்தேர்வு புனைக்கொள்கை (clonal selection hypothesis), நோய்த்தொற்றுகளுக்கெதிராக நோயெதிர்ப்புத் தொகுதியானது எவ்வாறு செயலாற்றுகிறது என்பதையும், உடலினுள்புகும் குறிப்பிட்ட எதிர்ப்பிகளை அழிப்பதற்காக எவ்விதம் "பி" மற்றும் "டி" வெள்ளையணுக்கள் தேர்வு செய்யப்படுகின்றன என்பதையும் விளக்கும் மாதிரி வடிவமென்பது பரவலாக ஏற்றுக்கொள்ளப்பட்ட ஒன்றாகும்.
மேலதிக விவரங்கள்
பகுப்பு:நோய் எதிர்ப்பு முறைமைகள்
குமிழ் தவளை
குமிழ் தவளை (Raorchestes chalazodes) இது ரகோபோரிடே என்ற குடும்பத்தைச் சேர்ந்த ஒரு தவளை சிற்றினமாகும். இது இந்தியாவின் மேற்குத் தொடர்ச்சி மலைகளில் காணப்படக்கூடியது. மிக அரிதான, அழியும் தருவாயில் உள்ள தவளை ஆகும். 136 ஆண்டுகளுக்குப் பிறகு மேற்குத் தொடர்ச்சி மலையில் உள்ள களக்காடு முண்டந்துறை புலிகள் காப்பகத்தில் மீண்டும் கண்டறியப்பட்டுள்ளது. இத்தவளையின் முட்டை தலைப்பிரட்டையாக மாறாமல், நேரடியாகச் சிறு தவளையாக மாறிவிடும் சிறப்புத்தன்மை கொண்டது.
விளக்கம்
இதில் பெண் தவலையானது 28 மிமீ (1.1 அங்குலம்) நீளமுடையன. இவற்றின் உடல் பச்சை நிறமுடையவையாக இருக்கும். அடிப்பகுதி வெள்ளை நிறத்தோடும், இடுப்புப் பகுதியில் கரு நீல புள்ளிகள் உள்ளன. இதன் தனித்துவமான அடையாளமாக இதன் விழிபடலத்தில் தங்கநிற திட்டுகள் கானப்படும்.
மேற்கோள்கள்
பகுப்பு:தவளைகள் பகுப்பு:நிலநீர் வாழிகள்
காவிரிப் பூம்பட்டினத்துச் சேந்தன் கண்ணனார்
பாடல்
குமரி வாகைக் கோலுடை நறு வீ
கான நீளிடைத் தானும் நம்மொடு
ஒன்று மணஞ்செய்தனள் இவள் எனின்
நன்றே நெஎஞ்சம் நயந்த நின் துணிவே.
பாடல் சொல்லும் செய்தி
கனைப் புல் உலர்ந்து வறுமையுற்றிருக்கும் காட்டில் வாகைப் பூ மயிலின் கொண்டையைப் போலப் பூத்திருக்கும். பொருள் தேடச் செல்லும் அந்தக் காட்டில் தன் காதலியும் உடன் வந்தால் செல்லலாம் என்று காதலன் நினைக்கிறான். (அவளை அழைத்துச் செல்ல முடியாது. எனவே போகவேண்டாம் என்று தீர்மானிக்கிறான்)
கனைப் புல்
கனைப் புல்லை இக்காலத்தில் முறுக்கம்புல் என்பர். துணி தைக்கும் ஊசி போன்ற கதிர்நூனிகள் பல முறுக்கிக் கொண்டிருக்கும் புல் கனைப் புல். காய்ந்திருக்கும் இந்தப் புல்லில் ஈரம் பட்டதும் அதன் முறுக்கு உடைந்து விரிந்து உதிர்ந்து விழுந்து மண்ணில் புதுப்புல் முளைக்கும்.
உவமை
மயிலின் தலையுச்சி போல வாகைப் பூ பல நிறங்கள் கொண்டதாகவும், மென்மையானதாகவும் இருக்கும்.
எத்தில் நைட்ரேட்டு
எத்தில் நைட்ரேட்டு (Ethyl nitrate) என்பது C2H5NO3 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். நைட்ரிக் அமிலத்தினுடைய எத்தில் எசுத்தர் என்று இச்சேர்மம் வகைப்படுத்தப்படுகிறது. நிறமற்று, எளிதில் ஆவியாகக் கூடியதாய் எளிதில் தீப்பற்றி எரியக்கூடிய நீர்மமாய் இது காணப்படுகிறது. கரிமத் தொகுப்பு வினைகளில் எத்தில் நைட்ரேட்டு பயன்படுத்தப்படுகிறது. சில மருந்துகள், சாயங்கள் மற்றும் வாசனை திரவியங்கள் தயாரிப்பில் இது வேதியியல் இடைநிலையாகத் தோன்றுகிறது.
எத்தில் நைட்ரேட்டு வளிமண்டலத்திலும் காணப்படுகிறது, இங்கு இச்சேர்மம்  மற்ற வாயுக்களுடன் வினைபுரிந்து பனிப்புகையை   உருவாக்குகிறது. முக்கியமாக புதைபடிவ எரிபொருள்கள் எரிவதால் உருவாகும் மாசுபடுத்தியாக இப்புகை கருதப்பட்டது எங்கெல்லாம் ஆழத்தில் இருந்து குளிர்ந்த நீர் எழுகின்றதோ  அங்கெல்லாம் அந்நீர் இயற்கையான செயல்முறைகளால் உருவாக்கப்படும் ஆல்கைல் நைட்ரேட்டுகளால் நிறைவுற்று காணப்படுகிறது என கடல் நீர் மாதிரிகள் பற்றிய சமீபத்திய பகுப்பாய்வுகள் தெரிவிக்கின்றன.
தயாரிப்பு
நைட்ரைல் புளோரைடு வாயுக் குமிழ்களை எத்தனால் வழியாக -10° செல்சியசு வெப்பநிலையில் செலுத்தும்போது எத்தில் நைட்ரேட்டு உருவாகிறது இதனால் இவ்வினை விரிவாக ஆராயப்பட்டது. . எத்தனாலை நைட்ரேற்றம் செய்து எத்தில் நைட்ரேட்டை தயாரிக்க இயலும். புகையும் நைட்ரிக் அமிலம் அல்லது அடர் கந்தக அமிலம் மற்றும் நைட்ரிக் அமிலக் கலவை இதற்காகப் பயன்படுத்தப்படுகிறது. மேலும் தூய்மைப்படுத்த முனைந்தால் வெடிக்கும் வாய்ப்பு உண்டு.
மேற்கோள்கள்
பகுப்பு:எத்தில் எசுத்தர்கள் பகுப்பு:ஆல்க்கைல் நைட்ரேட்டுகள்
சுசுமா யாதவ்
சுசுமா யாதவ் (Sushma Yadav) என்பவர் அரியானாவில் உள்ள சோனிபாத்தின் பகத் பூல் சிங் மஹிலா விஸ்வவித்யாலயாவின் மேனாள் துணைவேந்தர் ஆவார். இந்திய பொது நிர்வாகவியல் நிறுவனத்தில் பொது கொள்கை மற்றும் ஆளுமை பேராசிரியராக பணியாற்றிய சுசுமா 07 ஜூன் 2018 முதல் 06 ஜூன் 2021 வரை துணைவேந்தராகப் பணியாற்றினார். இவர் நாற்பது ஆண்டுகளுக்கும் மேலான கற்பித்தலில் அனுபவம் உள்ளவர். இவர் பல்வேறு கல்வி நிறுவனங்களின் புகழ்பெற்ற வருகையாளராகவும் புகழ்பெற்ற பேச்சாளராகப் தேசிய மற்றும் பன்னாட்டுக் கருத்தரங்கு மற்றும் மாநாடுகளிலும் பங்கேற்றுள்ளார்.
மேற்கோள்கள்
பகுப்பு:1959 பிறப்புகள் பகுப்பு:வாழும் நபர்கள் பகுப்பு:அரியானாவில் கல்வி
சென்றம்பாக்கம்
சென்றம்பாக்கம் (Sendrambakkam), தமிழ்நாட்டின் சென்னை மாவட்டத்தில் உள்ள திருவொற்றியூர் வட்டத்தில் உள்ள மணலி உள்வட்டத்தில் அமைந்த ஒரு வருவாய் கிராமம் ஆகும்.
வரலாறு
முன்னர் சென்றாம்பாக்கம் ஊராட்சி, திருவள்ளூர் மாவட்டத்தின் புழல் ஊராட்சி ஒன்றியத்தின் ஒரு கிராம ஊராட்சியாக இருந்தது. 2012-இல் இவ்வூராட்சி சென்னை மாவட்டத்தின் திருவொற்றியூர் வட்டத்தில் இணக்கப்பட்டு,  தற்போது பெருநகர சென்னை மாநகராட்சியின், மணலி மண்டலம் - எண் 2-இல் உள்ளது. இது வட சென்னை பகுதியில் உள்ளது.